b'\n_START_ARTICLE_\nSkomant\xc5\xb3 piliakalnis\n_START_SECTION_\nPiliakalnis\n_START_PARAGRAPH_\nPiliakalnis \xc4\xafrengtas auk\xc5\xa1tumos ky\xc5\xa1ulyje, Veivir\xc5\xbeo de\xc5\xa1iniajame krante. Aik\xc5\xa1tel\xc4\x97 trapecin\xc4\x97, pailga ryt\xc5\xb3 \xe2\x80\x93 vakar\xc5\xb3 kryptimi, 80 m ilgio, 57 m plo\xc4\x8dio vakariniame bei 40 m rytiniame gale. Jos vakariniame kra\xc5\xa1te supiltas 60 m ilgio, 8 m auk\xc5\xa1\xc4\x8dio, 20 m plo\xc4\x8dio pylimas, kurio i\xc5\xa1orin\xc4\x97je pus\xc4\x97je i\xc5\xa1kastas 5 m plo\xc4\x8dio, 0,7 m gylio griovys. U\xc5\xbe griovio supiltas antras 2 m auk\xc5\xa1\xc4\x8dio, 5 m plo\xc4\x8dio pylimas, u\xc5\xbe kurio i\xc5\xa1kastas antras 4 m plo\xc4\x8dio, 1,5 m gylio griovys, u\xc5\xbe jo supiltas 2 m auk\xc5\xa1\xc4\x8dio, 5 m plo\xc4\x8dio pylimas, u\xc5\xbe kurio yra antras 0,7 m gylio, 5 m plo\xc4\x8dio griovys. Aik\xc5\xa1tel\xc4\x97s rytiniame kra\xc5\xa1te supiltas 38 m ilgio, 1 m auk\xc5\xa1\xc4\x8dio, 10 m plo\xc4\x8dio viduryje perkastas pylimas, kurio i\xc5\xa1orin\xc4\x97je pus\xc4\x97je, \xc5\xa1laite, 6 m \xc5\xbeemiau, i\xc5\xa1kastas 3 m plo\xc4\x8dio, 0,5 m gylio griovys, u\xc5\xbe kurio supiltas antras 0,5 m auk\xc5\xa1\xc4\x8dio, 4 m plo\xc4\x8dio pylimas. \xc5\xa0laitai stat\xc5\xabs, 20-22 m auk\xc5\xa1\xc4\x8dio. Piliakalnis datuojamas I t\xc5\xabkstantme\xc4\x8diu - XIII a._NEWLINE_Piliakalnis apardytas arim\xc5\xb3 bei bulviar\xc5\xabsi\xc5\xb3. 1986 m. sustabdytas \xc4\xaf \xc5\xa1iaur\xc4\x99 nuo piliakalnio esan\xc4\x8dios erozin\xc4\x97s i\xc5\xa1griuvos pl\xc4\x97timasis. Piliakalnis apaug\xc4\x99s lapuo\xc4\x8diais med\xc5\xbeiais, ant vakarinio pylimo stovi Lietuvos nepriklausomyb\xc4\x97s de\xc5\xa1imtme\xc4\x8diui pastatytas betoninis paminklas._NEWLINE_\xc4\xae vakarus nuo piliakalnio 1 ha plote yra pap\xc4\x97d\xc4\x97s gyvenviet\xc4\x97, kurioje rasta grubl\xc4\x97tos ir \xc5\xbeiestos keramikos. 500 m \xc4\xaf \xc5\xa1iaur\xc4\x99 nuo piliakalnio yra III a. \xe2\x80\x93 XIII a. senkapis, tyrin\xc4\x97tas 1909 m.\n_START_SECTION_\nTyrimai\n_START_PARAGRAPH_\nPiliakalnio pylim\xc4\x85 XIX a. pabaigoje kasin\xc4\x97jo grafas Pliateris. Duomen\xc5\xb3 apie \xc5\xa1iuos tyrin\xc4\x97jimus neliko. 1903 m. Liudvikas K\xc5\xa1ivickis aik\xc5\xa1tel\xc4\x97s pietvakarin\xc4\x97je dalyje \xc5\xa1alia pylimo i\xc5\xa1kas\xc4\x97 dvi duobes, aptiko daugiau kaip 60 cm storio kult\xc5\xabrin\xc4\xaf sluoksn\xc4\xaf. Pietvakarin\xc4\x97je dalyje ar\xc4\x8diau pylimo rado akmen\xc5\xb3 grindin\xc4\xaf, o po juo \xe2\x80\x93 kiet\xc4\x85 apdegusio molio sluoksn\xc4\xaf ir giliau dar 0,6 m storio su anglimis ir apdegusio molio gabaliukais mai\xc5\xa1ytos \xc5\xbeem\xc4\x97s sluoksn\xc4\xaf. Radinius saugo Lietuvos nacionalinis muziejus, \xc5\xbdemai\xc4\x8di\xc5\xb3 muziejus Alka. Piliakalnio \xc5\xbevalgomuosius archeologinius tyrimus 1963 m. atliko Lietuvos istorijos institutas.\n_START_SECTION_\nAplinkiniai piliakalniai\n_START_PARAGRAPH_\nLaist\xc5\xb3 piliakalnis 20 km_NEWLINE_Dovil\xc5\xb3 piliakalnis 14 kmGarg\xc5\xbed\xc5\xb3 piliakalnis 19 km_NEWLINE_Maciui\xc4\x8di\xc5\xb3 piliakalnis 14 kmVyskupi\xc5\xa1ki\xc5\xb3 piliakalnis 4 km_NEWLINE_Mockai\xc4\x8di\xc5\xb3 piliakalnis 1 km\xc5\xa0i\xc5\xabpari\xc5\xb3 piliakalnis 6 km_NEWLINE_Leki\xc5\xb3 piliakalnis 5 kmStankai\xc4\x8di\xc5\xb3 piliakalnis 4 km_NEWLINE_Sakut\xc4\x97li\xc5\xb3 piliakalnis 8 kmUoks\xc5\xb3 piliakalnis 3 km_NEWLINE_Jomant\xc5\xb3 piliakalnis 8 kmPavilnu\xc4\x8dio piliakalnis 7 km_NEWLINE_Gedik\xc5\xb3 piliakalnis 14 km'